مەحموود دەوڵەتابادی

مەحموود دەوڵەت ئابادی لە دایکبووی ١٩٤٠ لە سەبزەوار نووسەری ھاوچەرخی ئێرانی و نووسەری ڕۆمانی درێژی کلیدەرە.

 ژیان 
لە دێی دەوڵەتابادی سەربە شارستانی سەبزەوار لەدایک بوو. دوایی چوو بۆ سەبزەوار و مەشھەد. لە ١٩٦٠ەکاندا لە تاران دەبێت و دەست بە کاری نمایش دەکات. دواتر دەکەوێتە زیندان. دوای زیندان نووسینی ڕۆمانی کلیدەر دەست پێدەکات.

 چالاکیی سیاسی 
لە سەردەمی شای ئێراندا کەوتە زیندان. لە کۆنفرانسی بێرلیندا بەشداریی کرد. دوای شۆڕشی ١٩٧٩ی ئێرانیش بۆ ماوەیەکی کورت کەوتە زیندان. لە دوای سەرھەڵدانی ئیسلاحات بوو بە کەسێکی ڕیفۆرمخواز. ھۆگری قاسم سولەیمانی بوو و دوای کوژرانی نووسیی کە ئێران ڕۆڵەیەکی شیاوی خۆی لە دەست دا.

 بەرھەم 
بەشێک لە بەرھەمەکانی:
 کلیدەر (ڕۆمانێکی ١٠ بەرگییە)
 جای خالی سلوچ (بە کوردی: جێگای بەتاڵی سلووچ-ڕۆمان)
 ڕوزگار سپری شدە مردم سالخوردە (بە کوردی: سەربردەی خەڵکانی بەساڵ- ڕۆمانێکی ٣ بەرگییە)
 آھوی بخت من گوزل (بە کوردی: ئاسکۆڵەکەی بەختم گوزەل)
 سلوک (بە کوردی: بەرزبوونەوە- ڕۆمان)
 اتوبوس (بە کوردی: ئوتووبووس- فیلمنامە)
 تنگنا (بە کوردی: تەنگژە- فیلمنامە)
 نون نوشتن (بە کوردی: "ن"ێی نووسین- یادداشتەکانی جاروبار)
 قطرە محال اندیش (بە کوردی: دڵۆپی بەرزەفڕ- کۆی وتووێژ و وتار)
 زوال کلنل (بە کوردی: ھەرەس ھێنانی کولۆنێل- ڕۆمان)
 ما نیز مردمی ھستیم (بە کوردی: ئێمەش بۆخۆمان شتێکین- وتووێژی درێژ)
 کارنامە سپنج (بە کوردی: داھاتی سپەنج)
 ڕوز و شب یوسف (بە کوردی: ڕۆژ و شەوی وێسب)
 آن مادیان سرخ یال (بە کوردی: ئەو ماینە یاڵ قزڵە)
 ڕد، گفت و گزار سپنج (بە کوردی: شوێن پێ، وتووێژ)
 ققنوس (بە کوردی: قەقەنەس)

 وەرگێڕان بە کوردی 
ئەم بەرھەمانەی کراونەتە کوردی:

٭ جێگەی بەتاڵی سلووچ.گەردیگلانی، ئەمین (وەرگێڕ)، جێگای بەتاڵی سلووچ، دەزگای توێژینەوە و بڵاوکردنەوەی موکریانی، ھەولێر ٢٠٠٦ وەرگێڕ: ئەمین گەردیگلانی

٭ سەفەر و ئاسکۆڵەی بەختی من گوزەلسوڵتانی، ڕەسووڵ(وەرگێڕ)، سەفەر و ئاسکۆڵەی بەختی من گوزەل، موکریانی، ھەولێر ٢٠١١ و: ڕەسووڵ سوڵتانی

*کەلیدەر. وەرگێڕ: سیامەند شاسواری

 سەرچاوەکان 

 ھەڤپەیڤین لەگەڵ دەوڵەت ئابادی

پۆل:لەدایکبووانی ١٩٤٠
پۆل:نووسەرانی کورتەچیرۆکی ئێرانی
پۆل:زیندووان
پۆل:ڕۆماننووسانی ئێرانی